David Sommerfelt Weidemann

David Sommerfelt Weidemann (født 23. mars 1777 i Øyer, død 10. mai 1847 i Drammen) var jurist, kjøpmann, skipsreder og stortingsrepresentant i én periode.

Han tok juridisk embedseksamen i 1794, var deretter et halvt år på sorenskriverkontoret hos Sommerfeldt på Toten og fire år i rentekammeret. Prokurator i Kristiansand stift og for alle over-og underretter i Danmark og Norge. Han bosatte seg i Arendal hvor han var kjøpmann og skipsreder. Han eide Pusnes på Tromøya. I 1827 ble han måler, veier og vraker i Drammen og bosatte seg der. Han var sønn av danskfødte Lars Weidemann (1742-1826) og Maria Sommerfeldt (1754-1823) fra Toten. David var gift tre ganger, først i 1802 med Anna Anckermann Dedekam, som døde samme år, så Mette Kristine Dedekam i 1810. begge var fra Arendal, og hadde samme far, men forskjellig mor. Sist giftet han seg med Ane Nielsen fra Tvedestrand i 1829. Han hadde kun ett barn som overlevde ham, Christoffer Weidemann (1824-1916).

Weidemann representerte Arendal på stortinget i 1815.

 Referanser 

 Eksterne lenker 


Kategori:Norske jurister
Kategori:Norske kjøpmenn
Kategori:Norske skipsredere
Kategori:Stortingsrepresentanter 1815–1817
Kategori:Stortingsrepresentanter for Aust-Agder
Kategori:Personer fra Øyer kommune
Kategori:Artikler i sjøfart-prosjektet